Text file: 7795.txt
author: "Andreja \u0160trubelj"
downvotes: 7
end consideration date: 2016-10-25
id: '7795'
number comments: 20
number views: 3301
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nPravna podlaga za izvajanje osebnega dopolnilnega dela in vseh postopkov\
  \ v zvezi z njim je Zakon o prepre\u010Devanju dela in zaposlovanja na \u010Drno\
  \ (Uradni list RS, \u0161t. 32/14 in 47/15 - ZZSDT; v nadaljnjem besedilu: ZPDZC-1)\
  \ ter na podlagi tega zakona sprejet Pravilnik o osebnem dopolnilnem delu (Uradni\
  \ list RS, \u0161t. 94/14; v nadaljnjem besedilu: Pravilnik).\nZPDZC-1 v 1. odstavku\
  \ 12. \u010Dlena dolo\u010Da, da se za osebno dopolnilo delo (v nadaljnjem besedilu:\
  \ ODD) \u0161teje tudi, kadar posameznik sam opravlja dela pomo\u010Di v gospodinjstvu,\
  \ njim podobna dela ali opravlja druga manj\u0161a dela, pod pogojem, da posebni\
  \ predpisi ne dolo\u010Dajo druga\u010De in da so ta dela dolo\u010Dena v podzakonskem\
  \ aktu iz 16. \u010Dlena tega zakona. Ta dela so na\u0161teta v prilogi 1 Pravilnika\
  \ pod to\u010Dko A:\n ob\u010Dasna pomo\u010D v gospodinjstvu, pomo\u010D pri \u010D\
  i\u0161\u010Denju stanovanja ali stanovanjske stavbe, vzdr\u017Eevanje pripadajo\u010D\
  ih zunanjih povr\u0161in; ob\u010Dasna pomo\u010D pri kmetijskih delih; ob\u010D\
  asno varstvo otrok, pomo\u010D starej\u0161im, bolnim ali invalidom na domu, spremstvo\
  \ oseb, ki potrebujejo nego; ob\u010Dasne in\u0161trukcije kot pomo\u010D pri izpolnjevanju\
  \ \u0161olskih ali \u0161tudijskih obveznosti; ob\u010Dasno prevajanje ali lektoriranje;\
  \ ob\u010Dasno izvajanje umetni\u0161kih oziroma drugih kulturnih vsebin ob zasebnih\
  \ dogodkih; ob\u010Dasna pomo\u010D pri oskrbi hi\u0161nih \u017Eivali na domu lastnika\
  \ \u017Eivali. \nNa podlagi prvega odstavka 12. \u010Dlena ZPDZC-1 v zvezi s 3.\
  \ A to\u010Dko priloge 1 Pravilnika se za osebno dopolnilno delo \u0161teje tudi\
  \ ob\u010Dasno varstvo otrok.\nDela iz prvega odstavka 12. \u010Dlena ZPDZC-1 se\
  \ lahko opravlja pod pogojem, da se ne opravljajo za pravno osebo, tuj pravni subjekt\
  \ ali samozaposleno osebo.\n12. \u010Dlen ZPDZC-1 za opravljanje tovrstnih del postavlja\
  \ \u0161e pogoj, da drugi predpisi ne dolo\u010Dajo druga\u010De. V primeru varovanja\
  \ otrok gre za podro\u010Dje, ki je zaradi svoje ob\u010Dutljivosti dodatno urejeno\
  \ s podro\u010Dnimi predpisi, tako glede izobrazbe osebe in drugih pogojev. Pogoji\
  \ za varuha pred\u0161olskih otrok so dolo\u010Deni v 24.a \u010Dlenu Zakona o vrtcih\
  \ (Uradni list RS, \u0161t. 100/05, 25/08, 98/09 - ZIUZGK, 36/10, 62/10 -ZUPJS,\
  \ 94/10 - ZlU, 40/12 - ZUJF in 14/15 ZUUJFO; v nadaljnjem besedilu: ZVrt), ki je\
  \ v pristojnosti Ministrstva za izobra\u017Eevanje, znanost in \u0161port.\nODD\
  \ je v ZPDZC-1 opredeljeno kot izjema od dela na \u010Drno in je omejeno tako v\
  \ obsegu oziroma pogostosti opravljanja kot tudi v vi\u0161ini prihodka. V okviru\
  \ ODD je dopustno opravljati le ob\u010Dasno (ne redno delo) varstva otrok.\nGlede\
  \ na vse navedeno zaklju\u010Dujemo, da je ob\u010Dasno varstvo otrok uvr\u0161\u010D\
  eno na seznam del, ki \u0161tejejo za ODD, pri opravljanju katerega pa je potrebno\
  \ upo\u0161tevati \u010Dasovno komponento (ob\u010Dasno delo) in vse pogoje, ki\
  \ jih za tovrstno delo dolo\u010Dajo drugi predpisi.  \n "
response date: 2016-11-16
response due date: null
sent date: 2016-09-26
title: Osebno dopolnilno delo in varstvo otrok
upvotes: 15
url: https://predlagam.vladi.si/predlog/7795
